**ŠOLSKO NOVINARSTVO (ŠNO)**

**SEDMIIN OSMI TEDEN**

*Učenci,*

*popočitniški teden je že v polnem zagonu. Z večino bomo delo nadaljevali in zaključili na daljavo, z dvema pa celo v šoli. Kljub izrednim razmeram se tudi letos obeta tiskanje glasila, tako da moramo zavihati rokave, ker nas čaka še precej dela.*

Na Onedrivu (v dokumentu: 7\_teden\_solanje\_na\_daljavo) imate spodnjo tabelo, v kateri so napisani članki oz. teme. Vsak učenec se vpiše pod eno in se loti dela:

|  |  |  |
| --- | --- | --- |
|  | **Tema** | **Učenec (ime in priimek)** |
| 1. | **FILMSKO PLATNO**: izbor najboljših filmov po triadah | 4 učenci |
| 2.  | **REBUS** (vsaj 4) | 2 učenca |
| 3. | **TEŽKO BERLJIVO BESEDILO** | 2 učenca |
| 4. | **POČITNICE BREZ »POČITNIC«** | 5 učenca |
| 5.  | **ŠOLANJE DOMA ALI V ŠOLI** | VSI |

**FILMSKO PLATNO:** Napišete izbor (naslov in slika filma) najboljših filmov, ki so primerni za posamezno triado. Pri vsakem napišete zvrst in recimo do tri povedi (lahko tudi kakšno več) o vsebini. Pobrskati boste morali po spletu …

Torej za vsako triado izberete nekaj filmov, ki jih priporočate za ogled (npr. baje je najboljši evropski film za mlade: Moj brat lovi dinozavre. In tako dalje …

**REBUS:** Naredite vsaj tri rebuse na katerokoli temo, lahko tudi koronavirus …

**TEŽKO BERLJIVO BESEDILO**: Napišete kratko besedilo ali približno 5 vrstic s po tri do štirimi dolgimi in težko izgovorljivimi besedami v vrsti – in potem še zraven navodilo, da naj tekmujejo s sošolci, kdo bo te besede najhitreje prebral (podobno je bilo v Izodromu, če je kdo gledal). Besede iščete po spletu, slovarju …

**POČITNICE BREZ »POČITNIC«:** Napišete članek oz. podate nasvete, ideje, kaj početi med počitnicami, če bomo morali ostati doma oz. bodo meje zaprte, saj še vedno pravijo, da počitnic, kot smo jih vajeni ne bo. Bomo videli … Lahko pa so takšne počitnice priložnost za … Tukaj pa pridete vi in vaša domišljija na vrsto …

**ŠOLANJE DOMA ALI V ŠOLI:** Vsak izmed vas poda svojem mnenje o tem, kaj mu je bolje: šolati se doma oz. na daljavo ali klasičen pouk v šoli. Pri tem podate tako pluse kot minuse (kaj je pozitivno in kaj negativno oz. slabo).

Še vedno ostaja možnost, da podate čisto svoj predlog za članek v glasilu in ga tudi realizirate. Vseeno je, katero področje izberete.

Ostanite zdravi.

Jana Stančič